తాడేపల్లి (విజయవాడ గ్రామీణ)

కె. తాడేపల్లి, ఎన్టీఆర్ జిల్లా, విజయవాడ గ్రామీణ మండలంలోని గ్రామం. ఇది మండల కేంద్రమైన విజయవాడ గ్రామీణ నుండి 13 కి. మీ. దూరం లోను, సమీప పట్టణమైన విజయవాడ నుండి 13 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1022 ఇళ్లతో, 3998 జనాభాతో 753 హెక్టార్లలో విస్తరించి ఉంది. గ్రామంలో మగవారి సంఖ్య 1950, ఆడవారి సంఖ్య 2048. షెడ్యూల్డ్ కులాల సంఖ్య 936 కాగా షెడ్యూల్డ్ తెగల సంఖ్య 651. గ్రామం యొక్క జనగణన లొకేషన్ కోడ్ 589209. 2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది. 
.దీనిని కొత్తూరు తాడేపల్లి (కె.తాడేపల్లి) అని కూడా అంటారు.

గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.

 కృష్ణా జిల్లాలోని మండలాలు, గ్రామాలు 
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా ఉంది. ఇబ్రహీంపట్నం మండలం మొత్తంతో పాటు అర్బన్ ప్రాంతం, ఉయ్యూరుతో పాటు అర్బన్ ఏరియా, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం అనేవి ఉన్నాయి.

 విజయవాడ రూరల్ మండలం  
విజయవాడ రూరల్ మండలంలోని ఎనికెపాడు, కుందావారి ఖండ్రిక, కొత్తూరు, గూడవల్లి, గొల్లపూడి, జక్కంపూడి, తాడేపల్లి, దోనె ఆత్కూరు, నిడమానూరు, నున్న, పాతపాడు, పైదూరుపాడు, ప్రసాదంపాడు, ఫిర్యాది నైనవరం, బోడపాడు, రామవరప్పాడు, రాయనపాడు, వేమవరం, షహబాదు, సూరాయ పాలెం గ్రామాలు ఉన్నాయి.

గ్రామ భౌగోళికం
ఇది సముద్ర మట్టంనుండి 21 మీ.ఎత్తులో ఉంది.

 సమీప గ్రామాలు 
పైడిపాడు 5 కి.మీ, పాతపాడు 6 కి.మీ, అంబాపురం 6 కి.మీ, ఏలప్రోలు 7 కి.మీ, రాయనపాడు 7 కి.మీ

 సమాచార, రవాణా సౌకర్యాలు 
తాడెపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. 
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం మొదలైన సౌకర్యాలు ఉన్నాయి. ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి. విజయవాడ, ఎ.పి.ఎస్.ఆర్టీ.సి పెద్ద రోడ్డురవాణా సౌకర్యం గల పెద్ద కూడలి. సమీపరైల్వేస్టేషన్; రాయనపాడు, కొండపల్లి, విజయవాడ 8 కి.మీ దూరంలో ఉంది.

 విద్యా సౌకర్యాలు 
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల విజయవాడలో ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ విజయవాడలో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విజయవాడలో ఉన్నాయి.

పాఠశాలలు
శ్రీ షణ్ముఖ వేదవిద్యాలయం:- ఈ పాఠశాలలో కృష్ణయజుర్వేదం, స్మార్తం కోర్సులు ఉచితంగా బోధించెదరు. ఉచిత వసతి భోజనసౌకర్యాలు కల్పించెదరు. ఈ పాఠశాలలో ప్రవేశం కోరే విద్యార్థుల కనీస వయస్సు 9 సంవత్సరాలు ఉండవలెను. 
అలిగినేని పెద ముత్తయ్య జిల్లా పరిషత్ ఉన్నత పాఠశాల.
సి.యస్.సి, ఎం.పి.పి అనుబడే రెండు ప్రభుత్వ పాఠశాలలు. 
సెయింట్ బెనెడిక్స్ అనుబడే ప్రైవేట్ పాఠశాల.
 గ్రామం ఒక జిల్లా పరిషత్ హై స్కూల్, ఒక మిషనరీ హై స్కూల్, రెండు ప్రాథమిక పాఠశాలలు బాలుర, బాలికలు విద్యా అవసరాలు తీర్చటానికి. ఉన్నత విద్య కోసం నివాసితులు విజయవాడకు వెళ్ళాలి.

 వైద్య సౌకర్యం 
 ప్రభుత్వ వైద్య సౌకర్యం 
తాడెపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

 ప్రైవేటు వైద్య సౌకర్యం 
గ్రామంలో3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ముగ్గురు ఉన్నారు. రెండు మందుల దుకాణాలు ఉన్నాయి.

 తాగు నీరు 
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. 
గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.

 పారిశుధ్యం 
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. 
చెత్తను వీధుల పక్కనే పారబోస్తారు.

వడ్డీవాగు 
ఈ వాగులో పూడికతీత పనులను 2017,జూన్-18న ప్రారంభించారు. దీనితోపాటు కొత్తచెరువు కళింగు నుండి కవులూరు కళింగు వరకు కాలువలో పూడికను, గుర్రపుడెక్కను తొలగించెదరు. సుమారు ఆరున్నర లక్షల రూపాల అంచనా వ్యయంతో ఈ పనులు చేపట్టినారు. 

గ్రామ పంచాయతీ
ఈ గ్రామ పంచాయతీకి 2013జూలైలో జరిగిన ఎన్నికలలో ఇస్తావతు జ్యోతి సర్పంచిగా ఎన్నికైంది. ఉపసర్పంచిగా దొంతగాని వెంకటేశ్వరరావు ఎన్నికైనాడు.

గ్రామంలోని దర్శనీయ ప్రదేశాలు/దేవాలయాలు

 శ్రీ భవానీశంకరస్వామివారి ఆలయం: తిరుమల తిరుపతి దేవస్థానం వారి కళ్యాణోత్సవాలలో భాగంగా,  సుందర హనుమాన్ ధార్మిక పరిసత్తు ఆధ్వర్యంలో, 2017, ఏప్రిల్-23వతేదీ ఆదివారంనాడు, ఈ ఆలయంలో, శ్రీ వేంకటేశ్వరస్వామి కల్యాణోత్సవం వైభవంగా నిర్వహించారు. అనంతరం భక్తులకు స్వామివారి ప్రసాదాలు పంపిణీ చేసారు.
 ఆంజనేయ స్వామి ఆలయం
 కాళి మాత ఆలయం
 రామాలయాలు -3
ప్రధాన పంటలు 
ఈ గ్రామం మామిడి తోటలకు ప్రసిద్ధి చెందింది. ఈ గ్రామంలో వరి పంటలు, మొక్కజొన్న పంటలు, ప్రత్తి పంటలు కూడా బాగా పండుతాయి.
 మార్కెటింగు, బ్యాంకింగు 
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.

 ఆరోగ్యం, పోషణ, వినోద సౌకర్యాలు 
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం ఉంది. జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.

గ్రామ ప్రముఖులు
 కప్పగంతు రామకృష్ణ:డాక్టర్‌ కప్పగంతు రామకృష్ణ స్వస్థలం విజయవాడ సమీపంలోని కొత్తూరు తాడేపల్లి గ్రామం. గణితం, తెలుగు, జర్నలిజం, మనస్తత్వశాస్త్రాల్లో ఎం.ఎ; ఎం.ఈడి., 'గణితంలో సహపాఠ్యకార్యక్రమాలు' అనే అంశంపై ఎం.ఫిల్‌, 'కృష్ణాజిల్లా పత్రికా రంగం' అనే అంశంపై పిహెచ్‌.డి చేశారు. వృత్తిరీత్యా విజయవాడ, గాంధీనగర్‌లోని ఎస్‌.ఆర్‌.ఎస్‌.వి బీఈడీ కళాశాలలో తెలుగు అధ్యాపకులుగా పనిచేస్తున్నారు. రామకృష్ణ పిహెచ్‌.డి థీసిన్‌ను బి.ఎ (తెలుగు) విద్యార్థులకు రిఫరెన్స్‌ బుక్‌గా యు.జి.సి. ప్రకటించింది.

గ్రామంలోని విశేషాలు
ఈ గ్రామానికి చెందిన వేములకొండ సాయితిలక్ అను విద్యార్థి, చదరంగం పోటీలలో విశేష ప్రతిభ కనబరచుచున్నాడు. ఇతడు ఇటీవల మచిలీపట్నంలో "స్టూడెంట్ ఒలింపిక్" ఆధ్వర్యంలో నిర్వహించిన జిల్లాస్థాయి పోటీలలో తన సత్తా చాటి రాష్ట్రస్థాయి పోటీలకు ఎంపికైనాడు. ఆ తరువాత పశ్చిమ గోదావరి జిల్లాలోని ద్వారపూడిలో నిర్వహించిన రాష్ట్రస్థాయి పోటీలలో గూడా రాణించి, జాతీయస్థాయి పోటీలకు ఎంపికైనాడు. 

 విద్యుత్తు 
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 14 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

 భూమి వినియోగం 
తాడెపల్లిలో భూ వినియోగం కింది విధంగా ఉంది:
 అడవి: 79 హెక్టార్లు
 వ్యవసాయేతర వినియోగంలో ఉన్న భూమి: 96 హెక్టార్లు
 వ్యవసాయం సాగని, బంజరు భూమి: 6 హెక్టార్లు
 శాశ్వత పచ్చిక ప్రాంతాలు, ఇతర మేత భూమి: 64 హెక్టార్లు
 తోటలు మొదలైనవి సాగవుతున్న భూమి: 6 హెక్టార్లు
 వ్యవసాయం చేయదగ్గ బంజరు భూమి: 22 హెక్టార్లు
 సాగులో లేని భూముల్లో బీడు భూములు కానివి: 84 హెక్టార్లు
 బంజరు భూమి: 97 హెక్టార్లు
 నికరంగా విత్తిన భూమి: 295 హెక్టార్లు
 నీటి సౌకర్యం లేని భూమి: 274 హెక్టార్లు
 వివిధ వనరుల నుండి సాగునీరు లభిస్తున్న భూమి: 203 హెక్టార్లు

నీటిపారుదల సౌకర్యాలు
తాడెపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
 బావులు/బోరు బావులు: 48 హెక్టార్లు
 చెరువులు: 112 హెక్టార్లు
 వాటర్‌షెడ్ కింద: 42 హెక్టార్లు

 ఉత్పత్తి
తాడెపల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మామిడి
పారిశ్రామిక ఉత్పత్తులు
బియ్యం

గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 4103. ఇందులో పురుషుల సంఖ్య 2064, స్త్రీల సంఖ్య 2039, గ్రామంలో నివాస గృహాలు 975 ఉన్నాయి.
మూలాలు

వెలుపలి లింకులు
తాడేపల్లి పేరుతో ఒక మండలం/గ్రామం, విజయవాడకు దగ్గరలో కృష్ణా నదికి అవతలివైపు, గుంటూరు జిల్లాలో ఉంది. 
వర్గం:విజయవాడ గ్రామీణ మండలంలోని గ్రామాలు
వర్గం:ఆంధ్రప్రదేశ్ సీఆర్‌డీఏ గ్రామాలు